Ly jy aan nagtelike beenkrampe?
Pyne en steke
Voorkom beenkrampe deur genoeg water te drink, alkohol en kafeïen te vermy en gereeld op 'n oefenfiets te ry om jou beenspiere meer soepel te maak.
Behandel 'n kramp deur die betrokke spier te strek. 'n Warm bad of stort help soms. Jy kan ook die plek waar die kramp voorkom met 'n yspak vryf.
Eet genoeg gesonde kos wat ryk is aan kalsium, kalium en magnesium.
Beenkrampe is tradisioneel met kinien behandel, maar dit word nie meer as veilig beskou nie.
Raadpleeg jou dokter as jy herhaaldelik spierkrampe kry, as dit baie erg is of as dit in ander spiere as jou been voorkom. Dit kan simptome van 'n ander probleem wees.